Bondartjuk opnåede international berømmelse for sin filmatisering af [[Lev Tolstoj]]s roman ''[[Krig og fred]]''. Bondatjuks film, ''[[Krig og fred (film fra 1967)|Krig og fred]]'', tog over seks år at færdiggøre og blev udgivet i fire dele med en samlet længde på over syv timer og var den indtil da dyreste film nogensinde. Bondarjuk, der tillige spillede en af filmens hovedroller, modtog en [[Oscar for bedste fremmedsprogede film]] i [[Oscaruddelingen 1969|1969]] for sit værk.<ref name="Oscars1969"/> Samme år spillede han sammen med [[Yul Brynner]] og [[Orson Welles]] en af de ledende roller i den [[Jugoslavien|Jugoslaviske]] episke film ''[[Slaget om Neretva (film)|Slaget om Neretva]]''. Han instruerede sin første engelsksprogede film i 1970 med [[storfilm]]en ''[[Waterloo (film)|Waterloo]]'', der var produceret af den italienske filmproducent [[Dino De Laurentiis]]. Filmen blev en kritikersucces i Europa, men solgte dårligt.
Kunst